*1-Қосымша*

*Қордың 2023 жылғы 25 тамыздғы № 25 шешімі редакциясында баяндалды*

«Қазақстанның депозиттерге

кепілдік беру қоры» АҚ Директорлар кеңесінің 2021 жылғы 09 шілдедегі № 18 шешімімен бекітілген, Міндетті күнтізбелік, қосымша және төтенше жарналардың

мөлшерін және төлеу тәртібін анықтау ережелеріне

1-Қосымша

**Ұлттық валютадағы мерзімділік талаптарына сәйкес келмейтін салымдар және мерзімділік талаптарына сәйкес келетін салымдар бойынша жүйелік тәуекел үшін төленетін жарнаның мөлшерін есептеу тәртібі**

Қор Әдістемемен белгіленген және қатысушы банктер есепті айда тартқан барлық салымдардың түрлері мен топтары бойынша жүйелік тәуекелге қатысты төленетін жарналардың сомасын мына формула бойынша есептейді:

***Zit = Σj b · Qijt · (Rijt - R̅̅jt)*** (1)

мұнда Rijt – i қатысушы банктің j тартылған салымдар бойынша t есепті кезеңдегі орташа өлшемді сыйақы мөлшерлемесі;

Qijt – i қатысушы банктің j тартқан салымдарының көлемі;

b – жүйелік тәуекел үшін төленетін жарнаның мөлшерін анықтаушы коэффициент;

i *–* депозиттерге міндетті кепілдік беру жүйесіне қатысушы банк;

j *–* салымның Әдістемеге сәйкес түрі мен тобы;

t – есепті ай.

Жүйелік тәуекел үшін төленетін жарнаның мөлшерін анықтайтын b коэффициентінің мәні 0,2-ден 1,0-ге дейінгі дәліз аумағында мерзімсіз кезеңге белгіленеді және Әдістемеге сәйкес Қордың уәкілетті алқалы органының ұсынымы негізінде Қор Төрағасының немесе оның орнын басатын тұлғаның (міндеттердің жүктелгені туралы бұйрық бар болған жағдайда) бұйрығымен бекітіледі. Қажет жағдайда, оның ішінде Қордың Консультативтік кеңесінің ұсынымы бойынша b коэффициентінің мәні қайта қаралуы мүмкін.

Жүйелік тәуекел үшін төленетін жарна сомасын есептеу үшін Әдістемемен белгіленген салымдардың түрлері мен топтары бойынша есепті айдағы орташа өлшемді мөлшерлемелер бойынша мәліметтер пайдаланылады және олар есепті айдағы INDDEP-1 есептемесіне сәйкес 5 кесте нысаны бойынша беріледі (бұдан әрі – INDDEP-1 есептемесінің 5 кестесі).

INDDEP-1 есептемесінің 5 кестесі пішінінде берілген, салымдардың тиісті түрлері және (немесе) топтары бойынша тартылған салымдардың есепті айдағы көлемі жүйелік тәуекел үшін төленетін жарна салынатын нысан болып табылады.

**Пайыздық мөлшерлемесі тиянақты бекітілген, ұлттық валютадағы салымдар бойынша нарықтық сыйақы мөлшерлемелерін есептеу тәртібі**

Қор қатысушы банктердің INDDEP-1 есептемесінің 5 кестесінің пішіні бойынша ұсынған мәліметтер негізінде толықтыру құқығы бар және толықтыру құқығы жоқ ұлттық валютадағы мерзімділік талаптарына сәйкес келмейтін салымдар және мерзімділік талаптарына сәйкес келетін салымдар бойынша нарықтық сыйақы мөлшерлемелерін есептеуді жүзеге асырады.

Нарықтық мөлшерлеме мына формула бойынша есептеледі:

, (3)

мұнда:

Vi – i қатысушы банктің есепті айда салымдардың әрбір түрі мен тобы бойынша тартқан сомасы;

орташа өлшемді ЖТСМi – салымдардың әрбір түрі мен тобы бойынша i қатысушы банктің белгілеген орташа өлшемді жылдық тиімді сыйақы мөлшерлемесі.

Нарықтық мөлшерлемені есептеуде мына салымдар есепке алынбайды:

1) сыйақысының бір бөлігін мемлекет субсидиялайтын (тұрғын үй құрылыс жинақ ақша жүйесі, мемлекеттік білім беру ақша жинақтау жүйесі аясында) немесе мемлекеттің сыйлықақысы көзделген салымдар;

2) қатысушы банктер тартқан, орташа өлшемді ЖТСМ-ы талап етілмелі салымдар бойынша сыйақы мөлшерлемесіне тең немесе одан төмен салымдар.

Орташа өлшемді ЖТСМ Әдістеме белгілеген салымдардың әрбір түрі мен тобы үшін бөлек анықталады.

**Мерзімі 12 айлық мерзімді салымдар бойынша нарықтық мөлшерлемені есептеу мысалы**

*1. А Банкінің орташа өлшемді ЖТСМ есептеу (банк өз бетемін жүргізеді):*

Шарттық мерзімі 6 айдан бастап, соңғы айын қоса санағанда 12 айға дейін болатын барлық мерзімді салымдар есепке қосылады.

А Банкі есепті айда мына мерзімдегі салымдарды тартты:

9 айлық салымдар 10,5%-бен 738 000 теңге көлемінде;

12 айлық салымдар 12,0%-бен 2 350 000 теңге көлемінде.

Жеке тұлғалардың 6 айдан бастап, соңғы айын қоса санағанда 12 айлық мерзімге тартылған салымдары бойынша орташа ЖТСМ А Банкі үшін:

Орташа өлшемді ЖТСМ = = = 11,6%

*2. Шарттық мерзімдері 6 айдан бастап, соңғы айын қоса санағанда 12 айға дейін болатын мерзімді салымдар бойынша жүйе бойынша нарықтық мөлшерлемелерді есептеу:*

|  |  |  |
| --- | --- | --- |
| Банк (1,n) |  | Тартылған салымдардың сомасы, |
| А Банкі | 11,6 | 3 088 000 |
| Б Банкі | 10,3 | 1 550 000 |
| В Банкі | 13,4 | 1 075 000 |
| Г Банкі | 6,0 | 500 000 |

Нарықтық мөлшерлеме = = =

Мерзімі 12 айлық салымдар бойынша нарықтық мөлшерлеме 11,1%-ға тең.

Депозиттердің басқа түрлері мен топтары бойынша нарықтық мөлшерлемелер келтірілген мысалға сәйкес есептеледі.